
«TID er ikke. Den sover inntil videre i uendelighetens skjød. Tid er en illusjon produsert av våre stadier av bevissthet, på vår reise gjennom den evigvarende varighet.

NÅ er en matematisk linje som deler den evige uendelighet mellom det vi kaller fortid og fremtid. Intet på jord har reell varighet, for intet består uforanderlig.»

Jelena Blavatskaya, «The Secret Doctrine»


Innledning

En gang for lenge siden begynte en ”stemme” å snakke til meg -- telepatisk – en stemme fra den andre siden, som formidlet kunnskap og visdom omkring Universets store spørsmål – om livet på Jorden - i Kosmos – i andre dimensjoner...

... en uutømmelig kilde av kunnskap og forståelse, som jeg har lyttet til, og levd med i hele mitt liv.

Da ”stemmen” materialiserte seg, fornemmet jeg omrisset av et fuglemenneske, som lignet den egyptiske guddommelige Horus – sannsigeren, som tok i bruk min kanal til å formidle denne boken ... hvis kryptiske språk og meldinger er nedskrevet slik jeg kanaliserte dem... .

... og som lot meg forstå at det naturvitenskapelige er knyttet til den åndelige dimensjon, som igjen gir grunnlag for en ny forståelse av det guddommelige potensiale som bor i et hvert menneske.

Oslo okt. 1999, Bodil Storm.


«Da lyset trengte igjennom materien ble de to.
To krefter i universet.
To evig bestående energier av mørke og lys.
Et minus og et pluss - den dualistiske nødvendighet.

To motsetninger som er i alt liv - et feminint - et maskulint.
To Guddommelige energier - kjærlighetens fysikk.
En eksplosjon av urkrefter som omgjorde lyset til fragmenter.
Til levende stjerner i et dødt mørke.

To nødvendigheter - den ene positiv - den andre negativ.
Det ene griper inn i det andre. Ett oppleves gjennom materiens
øyne - ett gjennom eteriens.

Fra det negative ser man inn i det positive - fra det positive ser
man inn i det negative gjennom det tredje øye, din biologiske
kikkert som ser gjennom tid og rom, og gjennom dimensjoner.»

... kanalisert Juni – 98, B.S.

«GUD ER KOSMOS - KOSMOS ER I DEG»
Manifestasjon av det Guddommelige
Altets kilde/10. dimensjon. Omega

«DET DUALISTISKE UNIVERS ER DITT SANNE LEGEME»
Toenigheten – Den tosidige kosmiske kraft.
Kronchakra/ 9. dimensjon.

«DU ER ET ÅNDELIG VESEN I MENNESKEKROPP»
Innsikt i evigheten.
Tredje øye/ 8. dimensjon.

«DIN FRIE VILJE SKAPER DIN SJEL’S EKSISTENSNIVÅ»
De fire friheter: tanke/tale/vilje/valg.
Halschakra/7. dimensjon.

«DIN SJEL UTVIKLES GJENNOM DEN FIREFOLDIGE NATUR»
De fire fysiske utviklingstrinn:
Mineralriket/planteriket/dyreriket/menneskets verden.
Thymus/6. dimensjon.

«DU KAN IKKE ELSKE ANDRE FØR DU ELSKER DEG SELV»
Kjærligheten til ditt eget verd.
Hjertechakra/5. dimensjon.

«AV JORD ER DU IKKE KOMMET –
OG TIL JORD SKAL DU ALDRI BLI» Du er sjelsenergi.Astralplan/4. dimensjon.

«DU SKAL IKKE TRO AT KROPPEN ER ALT
OG SJELEN INTET»
Balanse mellom ånd og materie.
Solar Plexus/3. dimensjon.

«DET DU GJØR MOT ANDRE GJØR DU MOT DEG SELV»
Alle mennesker er enheter i den kosmiske virkelighet.
Hara-chakra/2. dimensjon.

«DU ER IKKE NATURENS HERRE –
BARE EN DEL AV DENS UTVIKLING»
De fire elementer: Ild/jord/luft/vann.
Rot-chakra/1. dimensjon. Alfa

